Brigitte Bardot

D'Brigitte Bardot, gebuer den 28. September 1934 zu Paräis als Brigitte Anne-Marie Bardot, a gestuerwen den 28. Dezember 2025 zu Saint-Tropez, war eng franséisch Schauspillerin, Sängerin a Model. Si huet fir den Déiereschutz militéiert a war d'Grënnerin an d'Presidentin vun der Fondation Brigitte-Bardot.

D'Brigitte Bardot gouf besonnesch an den 1950er an 1960er Joren als internationaalt Sexsymbol ugesinn. Si gouf meeschtens als hedonistesch, sexuell fräizügeg a selbstsécher Schéinheet gecast, an huet domat wärend der sexueller Revolutioun eng nei Zort Fra am Kino definéiert. Zu hire bekanntste Filmer gehéieren Et Dieu... créa la femme, La vérité, Le mépris a Viva Maria!.

Als Sängerin huet si e puer Albumen an eng Rëtsch Singlen erausbruecht. 1973 huet si sech gréisstendeels aus dem Showbusiness zeréckgezunn an ass haaptsächlech als Déiererechtsaktivistin opgetrueden; si huet och kritesch Aussoen iwwer d'Immigratioun gemaach. Si gouf fënnef mol wéinst Rassismus verurteelt. 1992 huet si sech mam Bernard d'Ormale bestuet, engem Industriellen a Beroder vum Jean-Marie Le Pen. Zanter hir stoung si politesch dem Rietsextremismus no.

Am Oktober 1968 huet d'Brigitte Bardot zweemol en Tëschestopp op hirem Wee vu Paräis op d'Bahamas zu Lëtzebuerg gemaach. Ugangs Oktober huet si am Hotel Kons op der Gare iwwernuecht an Enn Oktober am Hotel Simmer op der Musel.

 Filmographie 
 1952: Le trou normand vum Jean Boyer mam Bourvil 
 1952: Manina la fille sans voiles vum Willy Rozier mam Howard Vernon 
 1953: Le portrait de son père vum André Berthomieu mam Jean Richard 
 1953: Un acte d'amour vum Anatole Litvak mam Kirk Douglas 
 1953: Si Versailles m'était conté vum Sacha Guitry mam Jean Marais 
 1954: Tradita vum Mario Bonnard mam Pierre Cressoy 
 1955: Le fils de Caroline chérie vum Jean-Devaivre mam Jean-Claude Pascal 
 1955: Futures vedettes vum Marc Allégret mam Jean Marais 
 1955: Doctor at Sea vum Ralph Thomas mam Dirk Bogarde 
 1955: Les grandes manœuvres vum René Clair mam Gérard Philipe 
 1955: La lumière d'en face vum Georges Lacombe mam Raymond Pellegrin 
 1955: Cette sacrée gamine vum Michel Boisrond mam Michel Serrault 
 1956: Mio figlio Nerone vum Steno mam Alberto Sordi 
 1956: En effeuillant la marguerite vum Marc Allégret mam Daniel Gélin 
 1956: Et Dieu... créa la femme vum Roger Vadim mam Jean-Louis Trintignant 
 1956: La mariée est trop belle vum Pierre Gaspard-Huit mam Micheline Presle 
 1956: Helen of Troy vum Robert Wise mam Jacques Sernas
 1957: Une Parisienne vum Michel Boisrond mam Charles Boyer 
 1958: Les bijoutiers du clair de lune vum Roger Vadim mam Stephen Boyd 
 1958: En cas de malheur vum Claude Autant-Lara mam Jean Gabin 
 1959: La femme et le pantin vum Julien Duvivier mam António Vilar 
 1959: Babette s'en va-t-en guerre vum Christian-Jaque mam Jacques Charrier 
 1959: Voulez-vous danser avec moi ? vum Michel Boisrond mam Henri Vidal 
 1960: La vérité vum Henri-Georges Clouzot mam Charles Vanel 
 1961: La bride sur le cou vum Roger Vadim mam Michel Subor 
 1961: Les amours célèbres vum Michel Boisrond, Sketch Agnès Bernauer mam Alain Delon 
 1962: Vie privée vum Louis Malle mam Marcello Mastroianni 
 1962: Le repos du guerrier vum Roger Vadim mam Robert Hossein 
 1963: Le mépris  vum Jean-Luc Godard mam Michel Piccoli a Fritz Lang 
 1963: Une ravissante idiote vum Édouard Molinaro mam Anthony Perkins 
 1964: Dear Brigitte vum Henry Koster mam James Stewart 
 1965: Viva Maria! vum Louis Malle mam Jeanne Moreau 
 1967: À cœur joie vum Serge Bourguignon mam Laurent Terzieff 
 1968: Histoires extraordinaires, Sketch William Wilson vum Louis Malle mam Alain Delon 
 1968: Shalako vum Edward Dmytryk mam Sean Connery 
 1969: Les femmes vum Jean Aurel mam Maurice Ronet
 1970: L'ours et la poupée  vum Michel Deville mam Jean-Pierre Cassel
 1970: Les novices  vum Guy Casaril mam Annie Girardot a Jean Carmet
 1971: Boulevard du Rhum  vum Robert Enrico mam Lino Ventura a Guy Marchand
 1971: Les pétroleuses vum Christian-Jaque mam Claudia Cardinale
 1973: Don Juan ou si Don Juan était une femme...  vum Roger Vadim mam Robert Hossein an Jane Birkin
 1973: L'histoire très bonne et très joyeuse de Colinot Trousse-Chemise vum Nina Companéez mam Bernadette Lafont a Francis Huster

 Um Spaweck 

Kategorie:Franséisch Filmschauspillerinnen
Kategorie:Gebuer 1934
Kategorie:Chansonsängerinnen
Kategorie:Gestuerwen 2025